1. Po doručení prihlášky na štúdium na AOS budú uchádzačovi na emailovú adresu, ktorú uviedol vo svojej prihláške na štúdium zaslané pokyny k ďalšiemu postupu.
2. Ďalším krokom je prijímacie konanie na prijatie do prípravnej štátnej služby profesionálneho vojaka, ktoré vykonáva **Personálny úrad Ozbrojených síl Slovenskej republiky**. **Preto, je nevyhnutné, aby sa uchádzač po obdŕžaní pokynov, prihlásil aj do prijímacieho konania na prijatie do prípravnej štátnej služby profesionálneho vojaka prostredníctvom regrutačných skupín.** Kontakty na regrutačné skupiny a ďalšie informácie sú uvedené na internetových stránkach <https://budemvojak.sk/>
3. Pri pohovore na **regrutačnej skupine** doloží potrebné doklady na prijatie do prípravnej štátnej služby profesionálneho vojaka OS SR.

Následne absolvuje posúdenie spôsobilostí spojené s procesom výberu občana do prípravnej štátnej služby OS SR, na ktoré občanov písomne pozýva **Personálny úrad Ozbrojených síl Slovenskej republiky**:

1. **posúdenie psychickej spôsobilosti** - vykonáva sa psychodiagnostickým vyšetrením,
2. **posúdenie fyzickej zdatnosti** - vykonáva sa preskúšaním pohybovej výkonnosti absolvovaním troch disciplín:

1. voliteľná disciplína:

* + ľah – sed s otáčaním trupu alebo zhyby na hrazde (muži),
	+ ľah – sed s otáčaním trupu alebo skok do diaľky z miesta (ženy),

2. voliteľná disciplína:

* + člnkový beh 10 x 10 m alebo beh na 60 metrov,

3. povinná disciplína:

* + beh na 12 minút,

|  |  |  |  |
| --- | --- | --- | --- |
| **Disciplína** | **Veková kategória** | **Norma pohybovej výkonnosti (muži)** | **Norma pohybovej výkonnosti (ženy)** |
| beh na 12 minút(meter) | do 25 rokov | 1944 | 1616 |
| ľah - sed s otáčaním trupu(počet za 1 minútu) | do 25 rokov | 36 | 29 |
| zhyby na hrazde(počet) | do 25 rokov | 5 | --- |
| skok do diaľky z miesta(centimeter) | do 25 rokov | --- | 139 |
| člnkový beh 10 x 10 metrov(sekunda) | do 25 rokov | 33,2 | 37,0 |
| beh na 60 m(sekunda) | do 25 rokov | 10,8 | 12,0 |

1. **posúdenie zdravotnej spôsobilosti** – po úspešnom ukončení fyzickej zdatnosti bude občanovi stanovený termín posúdenia zdravotnej spôsobilosti, ktorá bude vykonaná v Ústrednej vojenskej nemocnici v Ružomberku (ďalej len „ÚVN“). Lekári v ÚVN občanovi posúdia zdravotnú spôsobilosť v zmysle Vyhlášky Ministerstva obrany Slovenskej republiky č. 446/2022 (vyhlášku je možné vyhľadať napr. na internetovej stránke [www.slov-lex.sk](http://www.slov-lex.sk) a informatívne si posúdiť svoju zdravotnú spôsobilosť).
2. Po úspešnom prijímacom konaní na prijatie do prípravnej štátnej služby OS SR je uchádzač písomne pozvaný na vedomostnú prijímaciu skúšku na Akadémiu ozbrojených síl. Prijímacia skúška sa uskutočňuje formou písomných vedomostných testov z anglického jazyka a matematiky.